CELEX: C2004/262/11
Language: el
Date: 2004-10-23 00:00:00
Title: Απόφαση του Δικαστηρίου (πέμπτο τμήμα), της 9ης Σεπτεμβρίου 2004, στην υπόθεση C-383/02: Επιτροπή των Ευρωπαϊκών Κοινοτήτων κατά Ιταλικής Δημοκρατίας (Παράβαση κράτους μέλους — Περιβάλλον — Διαχείριση των αποβλήτων — Χώροι διάθεσης απορριμμάτων του Rodano — Οδηγία 75/442/ΕΟΚ που τροποποιήθηκε με την οδηγία 91/156/ΕΟΚ — Άρθρα 4 και 8)

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/6
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πέμπτο τμήμα)
   της 9ης Σεπτεμβρίου 2004
   στην υπόθεση C-383/02: Επιτροπή των Ευρωπαϊκών Κοινοτήτων κατά Ιταλικής Δημοκρατίας (1)
   
   (Παράβαση κράτους μέλους - Περιβάλλον - Διαχείριση των αποβλήτων - Χώροι διάθεσης απορριμμάτων του Rodano - Οδηγία 75/442/ΕΟΚ που τροποποιήθηκε με την οδηγία 91/156/ΕΟΚ - Άρθρα 4 και 8)
   (2004/C 262/11)
   Γλώσσα διαδικασίας: η ιταλική
   Στην υπόθεση C-383/02, με αντικείμενο προσφυγή του άρθρου 226 ΕΚ λόγω παραβάσεως, ασκηθείσα στις 24 Οκτωβρίου 2002, Επιτροπή των Ευρωπαϊκών Κοινοτήτων (εκπρόσωποι: Μ. Κωνσταντινίδης και R. Amorosi) κατά Ιταλικής Δημοκρατίας (εκπρόσωπος: I. M. Braguglia, επικουρούμενος από τον M. Fiorilli), το Δικαστήριο (πέμπτο τμήμα), συγκείμενο από τους C. Gulmann, πρόεδρο τμήματος, S. von Bahr και R. Silva de Lapuerta (εισηγήτρια), δικαστές, γενικός εισαγγελέας: L. A. Geelhoed, γραμματέας: R. Grass, εξέδωσε στις 9 Σεπτεμβρίου 2004 απόφαση με το ακόλουθο διατακτικό:
   
               1.
            
            
               Η Ιταλική Δημοκρατία, μη λαμβάνοντας τα αναγκαία μέτρα προκειμένου να εξασφαλίσει ότι τα απόβλητα που εναποτίθενται στους χώρους διάθεσης απορριμμάτων του Rodano (Μιλάνο) (Ιταλία) αξιοποιούνται ή διατίθενται χωρίς να τίθεται σε κίνδυνο η υγεία του ανθρώπου και χωρίς να χρησιμοποιούνται διαδικασίες ή μέθοδοι ικανές να βλάψουν το περιβάλλον και μη θεσπίζοντας τις αναγκαίες διατάξεις ώστε ο κάτοχος των αποβλήτων που εναποτίθενται στους εν λόγω χώρους διάθεσης απορριμμάτων να τα παραδίδει σε ιδιωτικό ή δημόσιο φορέα συλλογής αποβλήτων ή σε επιχείρηση που πραγματοποιεί τις εργασίες που αναφέρονται στα παραρτήματα II A ή II B της οδηγίας 75/442/ΕΟΚ του Συμβουλίου, της 15ης Ιουλίου 1975, περί των στερεών αποβλήτων, όπως τροποποιήθηκε με την οδηγία 91/156/ΕΟΚ του Συμβουλίου, της 18ης Μαρτίου 1991, ή να εξασφαλίζει ο ίδιος την αξιοποίηση ή τη διάθεσή τους, παρέβη τις υποχρεώσεις που υπέχει από τα άρθρα 4 και 8 της ως άνω οδηγίας.
            
         
               2.
            
            
               Καταδικάζει την Ιταλική Δημοκρατία στα δικαστικά έξοδα.
            
         
      (1)  EE C 305 της 7.12.2003.